Ansættelsesbrev for ledere ved frie grundskoler

**1. Nedennævnte frie grundskole:**

Skolens navn Adresse

**Ansætter hermed:**

Den ansattes navn Cpr nr.

Adresse

Ansættelsesdato Ikrafttrædelsesdato

(tiltrådt ved skolen – datoen har betydning for opsigelsesancienniteten) (for dette ansættelsesbrev)

Stillingsbetegnelse: Øverste leder Øvrig leder

Evt. aftalt titel: *(fx skoleleder/afdelingsleder/indskolingsleder)*

**2. Overenskomst og ansættelsesgrundlag**

Ansættelsen sker i henhold til den til enhver tid gældende Fællesoverenskomst og Organisationsaftale for ledere og øvrige ledere ved frie grundskoler, private gymnasiers grundskoleafdelinger samt efterskoler og frie fagskoler indgået mellem Finansministeriet og Lærernes Centralorganisation, herefter benævnt ”Organisationsaftalen”.

**Ansættelsens art:**

Ansættelsen er varig

Ansættelsen er tidsbegrænset til den: \_\_\_\_\_\_\_\_\_\_\_\_\_\_\_\_\_\_

Begrundelsen for at tidsbegrænse ansættelsen er:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ansættelsens omfang:**

Beskæftigelsesgraden er på ansættelsestidspunktet aftalt til: \_\_\_\_\_\_\_\_\_\_\_\_\_\_\_\_ %

**3. Arbejdssted**

Arbejdsstedet er skolens adresse. Lederen er bekendt med og indforstået med, at der i et vist omfang kan forekomme arbejde uden for det sædvanlige arbejdssted, herunder i udlandet.

**4. Arbejdstid**

Ansættelsen sker uden højeste arbejdstid i henhold til overenskomstens bestemmelser om arbejdstid.

**5. Løn og tillæg**

Lønvilkår er aftalt indenfor rammerne af Organisationsaftalen og vedlagt denne aftale som bilag.

Lønnen udbetales: Månedsvis bagud Månedsvis forud

**6. Pensionsforhold** **og sociale sikringsordninger:**

Stillingen giver ret til pensionsordning:

Skolen betaler pensionsbidrag, der efter gældende overenskomst indbetales til Lærernes Pension A/S.

Den ansatte er omfattet af en tjenestemandslignende pensionsordning, hvorfor pågældende efter Finansministeriets brev af 8. februar 1995 som en personlig ordning har ret til pensionsdækning i Efterlønskassen/P 25 og de fortsættende ordninger heraf. Skolen indbetaler pensionsbidrag til Statens Administration. Optagelse i P25 forudsætter godkendelse fra Udbetaling Danmark. Den ansatte er herudover omfattet af reglerne om supplerende pension til Lærernes Pension A/S.

Skolen afregner og bidrager obligatorisk bidrag til Arbejdsmarkedets Tillægspension (ATP) og Arbejdsmarkedets Erhvervssikring (AES) efter gældende regler. Derudover afregner og bidrager skolen til en gruppelivsforsikringsordning jf. overenskomstens bestemmelser herom.

**7. Ferie og anden frihed med løn**

Lederen er omfattet af den til enhver tid gældende ferieaftale mellem Finansministeriet, Medarbejder – og Kompetencestyrelsen, og centralorganisationerne.

Hvis skolen ikke har fastansat andet, anses ferien aftalt til placeret som det følger af bestemmelserne om feriens placering i det til enhver tid gældende cirkulære om organisationsaftale for lærere og børnehaveklasseledere ved frie grundskoler.

I det omfang der ikke er optjent ret til betalt ferie, eller i det omfang ferien ikke kan optjenes inden for samme ferieår, afholder lederen ferien uden betaling.

For løn under sygdom henvises der til overenskomstens regler herfor.

Lederen er omfattet af barselsaftalen (om barsel, adoption og omsorgsdage) mellem Finansministeriet, Medarbejder – og Kompetencestyrelsen, og centralorganisationerne. Lederen er derudover omfattet af cirkulære om ret til tjenestefrihed af familiemæssige årsager, og cirkulære om ret til seniorbonus i staten. Endelig er lederen også omfattet af reglerne i funktionærloven om løn under genindkaldelse til militærtjeneste.

**8. Opsigelse**

Ved afskedigelse og bortvisning er den ansatte efter organisationsaftalen omfattet af bestemmelserne i §§ 16-19 i Fællesoverenskomsten mellem Finansministeriet og CO10 – Centralorganisationen af 2010. Særligt vedrørende opsigelsesvarsler gælder for ansættelsen følgende:

**Prøvetid:**

Ansættelsen sker på prøve efter Organisationsaftalens regler med funktionærlovens varsler: Fra skolens side kan ansættelsesforholdet opsiges til fratrædelse på en hvilken som helst dag i måneden med 14 dages varsel inden for de første 3 måneder af ansættelsen. Den ansatte kan i samme periode for sin del opsige ansættelsesforholdet med øjeblikkelig fratrædelse.

**Opsigelsesvarsel:**

Opsigelse sker efter Organisationsaftalens regler med funktionærlovens varsler: Såfremt ansættelsen er på prøve, skal dette fremgå ved afkrydsning ovenfor. Efter en evt. prøvetids udløb kan opsigelse fra skolens side ske til udløbet af en kalendermåned således:

Med et varsel på 1 måned inden udløbet af 5 måneder

Med et varsel på 3 måneder inden udløbet af 2 år og 9 måneder

Med et varsel på 4 måneder inden udløbet af 5 år og 8 måneder

Med et varsel på 5 måneder inden udløbet af 8 år og 7 måneder

Med et varsel på 6 måneder herefter

Opsigelse fra den ansattes side kan ske med 1 måneds varsel til udløbet af en kalendermåned.

Hvis der er aftalt tidsbegrænset ansættelse, jf. punkt 2 i dette ansættelsesbrev, ophører denne uden yderligere varsel ved arbejdstids ophør på datoen for udløbet af den tidsbegrænsede ansættelsesperiode.

**Særlig personlig ordning om bevarelse af hidtidigt opsigelsesvarsel**

Undertegnede ansatte, bevarer, som en personlig ordning i henhold til Organisationsaftalen sit hidtidige opsigelsesvarsel.

Dokumentation for ansættelse før 31. juli 1995 er vedhæftet som bilag til dette ansættelsesbrev.

Gældende varsel: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Opsigelsesanciennitet gældende fra den: \_\_\_\_\_\_\_\_\_\_\_\_\_\_\_\_

Undertegnede vælger i stedet at overgå til Organisationsaftalens opsigelsesvarsler.

**9. Loyalitet, tavshedspligt**

Det forudsættes, at den ansatte udviser loyalitet over for skolens målsætning og grundlag, under særlig hensyntagen til skolens status som fri grundskole, hvilket den ansatte ved ansættelsen blev gjort bekendt med.

Den ansatte har fået udleveret materiale (skolens vedtægter, skolens politikker, ordensregler eller andet tilsvarende materiale), der beskriver skolens forventninger til varetagelsen af stillingen samt skolens målsætning og grundlag.

**10. Oplysninger om behandling af den ansattes persondata og indsigt i egne forhold**

Formålet med nedenstående oplysninger er at opfylde skolens forpligtelser i henhold til persondataforordningens bestemmelser til at oplyse om behandling af persondata. For at skolen kan opfylde sine forpligtelser i forbindelse med din ansættelse ved skolen, er det nødvendigt, at skolen behandler personoplysninger om dig. Skolen er i lovens forstand dataansvarlig i forhold til oplysninger om dig, som skolen behandler.

Personoplysninger, der behandles kan fx være 5 oplysninger om navn, kontaktoplysninger, cpr-nummer, lønforhold, uddannelsesforhold, erhvervserfaring, bankoplysninger, sygefravær, helbredsoplysninger. Dine personoplysninger vil alene blive overført inden for skolen eller videregivet udenfor skolen såfremt det skønnes nødvendigt i forbindelse med, eller i tilknytning til din ansættelse på skolen. Hvis vi overfører dine oplysninger til databehandler i tredjeland sker det inden for rammerne af Persondataforordningen.

Dine personoplysninger vil kun være tilgængelige for relevante, udpegede personer på skolen og vil ikke blive overført til andre, medmindre det er påkrævet i henhold til lovgivning eller lignende bestemmelser, der er en forudsætning for ansættelsesforholdet.

Behandlingen af dine personoplysninger vil kunne foregå elektronisk og/eller manuelt. Denne behandling involverer overførsel, registrering, opbevaring, udskrift, blokering og sletning af oplysninger. Du kan til hver en tid begære information fra skolen om, hvilke oplysninger der behandles i forbindelse med din ansættelse ved skolen, ligesom du til enhver tid kan gøre indsigelse mod oplysninger og anmode om, at oplysninger begrænses eller slettes fra skolens registre.

Du kan opnå indsigt i og berigtige registrerede personoplysninger ved at henvende dig til din nærmeste leder. Skolen beholder nødvendige personoplysninger i op til 5 år efter din fratræden.

Oplysninger vedrørende løn og pension, samt grundlaget herfor vil dog kunne blive opbevaret i op til 10 år, såfremt skolen vurderer, at det er relevant. Oplysninger om arbejdsskader vil kunne blive opbevaret i op til 30 år, såfremt skolen vurderer, at det er relevant. Du har ret til at klage over behandlingen af dine personoplysninger til Datatilsynet.

**11. Øvrige vilkår**

1. **Funktion i højere stilling.**

En øvrig leder er forpligtet til på skolens anmodning midlertidigt at fungere i højere stilling. Særlig aflønning herfor følger de til enhver tid i henhold til Organisationsaftalen gældende regler herom.

**12. Dato og underskrift**

**På skolens vegne:**

(Navn) (Dato) (Underskrift)

**Den ansatte:**

Undertegnede bekræfter herved modtagelsen af en kopi af nærværende ansættelsesbrev samt

indholdet heri

(Navn) (Dato) (Underskrift)

**13. Senere ændringer til dette ansættelsesbrev:**

Eventuelle ændringer af dette ansættelsesbrev skal være skriftlige og kan ske

* enten ved et tillæg til ansættelsesbrevet, der vedhæftes ansættelsesbrevet, fx som side 5, 6 etc. Et eventuelt tillæg skal dateres og underskrives af den ansatte og af skolen,
* eller ved udstedelse af et nyt ansættelsesbrev, idet fortsættende bestemmelser/vilkår fra tidligere ansættelsesbreve indarbejdes i det nye ansættelsesbrev.